# Taras igen klar som D-A-D-support – Nu på dansk grund

*For blot en lille måned siden blev den københavnske rocktrio Taras håndplukket af D-A-D til at varme op, da rockikonerne gav koncert i London som en del af deres 30-årsjubilæumsturné. Nu er Taras igen klar til at levere en højenergisk indsats, når de er support for D-A-D til Rock i Lunden i Horsens den 17. maj.*

**Udadvendt underholdningsværdi**

[Taras](https://www.facebook.com/itstaras?ref=hl') spiller cool og flabet rock ’n roll med masser af nerve og personlighed, og de tre pigers brændende rockhjerter gør bandet i stand til at brage uhæmmet ud over scenekanten - Præcis dette skaber liveoplevelser af de sjældne.

Taras’ seneste koncert som support for D-A-D var samtidigt trioens Londondebut, og D-A-Ds Jacob Binzer selv beskriver Taras som *”udadvendt, beskidt underholdningsværdi*”, se og hør mere om Taras’ tur til London i Tak Rocks video fra rejsen [HER](https://www.youtube.com/watch?v=Jg48Dd72k9Y).

**Flere danske koncerter på vej**

Udover at varme op for D-A-D til Rock i Lunden den 17. maj, optræder Taras til Fatter Eskil Prisen i Århus onsdag den 21. maj, og selvom musikerne har fået blod på tanden efter flere udlandseventyr, lover de, at der er flere danske koncerter i vente.

Taras’ to maj-koncerter er deres første danske koncerter i over et år, og rock ’n roll-trioen melder sig klar til at give det danske publikum en ordentlig omdrejning.

**Kontakt & Info**

TARAS: [info@itstaras.com](mailto:info@itstaras.com) - <http://itstaras.com>

+45 24592102

TARAS på FACEBOOK: [Facebook.com/itstaras](https://www.facebook.com/itstaras)

TARAS på YOUTUBE: [’Mass Destruction Man’](http://www.youtube.com/watch?v=HBZqtobVCpQ)

TARAS i GAFFA: [’D-A-D har fundet opvarmning til London-koncert’](http://gaffa.dk/nyhed/82316&ref=mostreadbox)

TARAS-billeder: [Presse1-2014](https://www.facebook.com/photo.php?fbid=867802443245815&set=a.193081100717956.56139.193080677384665&type=1&theater) + [Presse2-2014](https://www.facebook.com/photo.php?fbid=867801566579236&set=a.418304158195648.121604.193080677384665&type=1&theater)